രാഷ്ട്രീയ കിസാന് മഹാ സംഘ് കര്ഷക കമ്മീഷന് ഇന്ന് തൃശൂര്: കേരളത്തിന്റെ കാര്ഷികമേഖലയിലെ വ്യത്യസ്തങ്ങളായ പ്രശ്നങ്ങള് കര്ഷകരുടെ കൃഷിയിടങ്ങള് സന്ദര്ശിച്ചും രേഖകളുടെയും മറ്റും സഹായത്തോടെയും പഠിക്കുന്നതിനും പരിഹാരം കണ്ടെത്തി നിര്ദേശിക്കുന്നതിനുമായി രാഷ്ട്രീയ കിസാന് മഹാ സംഘ് സംസ്ഥാന കമ്മിറ്റി നിയോഗിച്ച ഒന്നാം കര്ഷക കമ്മീഷന് ഇന്നു ചുമതലയേല്ക്കും. ഓരോ അഞ്ചുവര്ഷം കൂടുമ്ബോഴും കര്ഷക കമ്മീഷനെ നിയോഗിക്കുന്നതിനു തീരുമാനിച്ചതിന്റെ അടിസ്ഥാനത്തില് രൂപീകരിച്ചതാണ് കമ്മീഷനെന്നു രാഷ്ട്രീയ കിസാന് മഹാ സംഘ് ദേശീയ കോഓര്ഡിനേറ്റര് കെ.വി. ബിജു, സൗത്ത് ഇന്ത്യന് കോഓര്ഡിനേറ്റര് പി.ടി. ജോണ്, സംസ്ഥാന ട്രഷറര് രാജു സേവ്യര്, ജയ് കിസാന് ആന്ദോളന് സംസ്ഥാന ചെയര്മാന് ജോയ് കൈതാരം എന്നിവര് സംയുക്ത പ്രസ്താവനയില് അറിയിച്ചു. ചടങ്ങില് കേരളത്തിലെ നാല്പ്പതില്പ്പരം സ്വതന്ത്ര കര്ഷക സംഘടനകളുടെ സംസ്ഥാന നേതാക്കള് പങ്കെടുക്കും. കമ്മീഷന് അംഗങ്ങള് ചുമതലയേല്ക്കുന്ന ചടങ്ങ് ദേശീയ കര്ഷക സമരത്തിന്റെ ശില്പികളിലൊരാളായ യോഗേന്ദ്ര യാദവ് ഉദ്ഘാടനം ചെയ്യും. മഹാസംഘ് സംസ്ഥാന ജനറല് കണ്വീനര് ബിനോയി തോമസ് ചെയര്മാനായും സംസ്ഥാന കണ്വീനര് ഡോ. ജോസുകുട്ടി ഒഴുകയില് ജനറല് സെക്രട്ടറിയുമായി നിശ്ചയിച്ച കമ്മീഷനില് 11 അംഗങ്ങളാണുള്ളത്.